CELEX: 32016D0575
Language: sl
Date: 2016-03-29 00:00:00
Title: Izvedbeni sklep Komisije (EU) 2016/575 z dne 29. marca 2016 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (notificirano pod dokumentarno številko C(2016) 1702) (Besedilo velja za EGP)

14.4.2016   
            
            
               SL
            
            
               Uradni list Evropske unije
            
            
               L 98/4
            
         IZVEDBENI SKLEP KOMISIJE (EU) 2016/575
   z dne 29. marca 2016
   o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg
   
      
         (notificirano pod dokumentarno številko C(2016) 1702)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti člena 13 Direktive,
   ob upoštevanju naslednjega:
   
               (1)
            
            
               Odločba Komisije 2006/502/ES (2) zahteva, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg.
            
         
               (2)
            
            
               Odločba 2006/502/ES je bila sprejeta v skladu z določbami iz člena 13 Direktive 2001/95/ES, ki omejujejo veljavnost takih odločb na največ eno leto in dopuščajo njihovo podaljšanje za dodatna obdobja, ki niso daljša od enega leta.
            
         
               (3)
            
            
               Veljavnost Odločbe 2006/502/ES je bila za enoletna obdobja podaljšana z (po kronološkem vrstnem redu): Odločbo Komisije 2007/231/ES (3) do 11. maja 2008, Odločbo Komisije 2008/322/ES (4) do 11. maja 2009, Odločbo Komisije 2009/298/ES (5) do 11. maja 2010, Sklepom Komisije 2010/157/EU (6) do 11. maja 2011, Sklepom Komisije 2011/176/EU (7) do 11. maja 2012, Izvedbenim sklepom Komisije 2012/53/EU (8) do 11. maja 2013, Izvedbenim sklepom Komisije 2013/113/EU (9) do 11. maja 2014, Izvedbenim sklepom Komisije 2014/61/EU (10) do 11. maja 2015 in Izvedbenim sklepom Komisije (EU) 2015/249 (11) do 11. maja 2016.
            
         
               (4)
            
            
               Na trg se še vedno dajejo vžigalniki, ki niso varni za otroke. Okrepljene dejavnosti nadzora trga bi morale zagotoviti nadaljnje zmanjšanje števila takšnih proizvodov na trgu.
            
         
               (5)
            
            
               Ker ni drugih zadovoljivih ukrepov v zvezi z varnostjo vžigalnikov za otroke, je treba veljavnost Odločbe 2006/502/ES podaljšati za nadaljnjih 12 mesecev.
            
         
               (6)
            
            
               Odločbo 2006/502/ES bi bilo zato treba ustrezno spremeniti.
            
         
               (7)
            
            
               Ukrepi iz tega sklepa so v skladu z mnenjem odbora, ustanovljenega z Direktivo 2001/95/ES –
            
         SPREJELA NASLEDNJI SKLEP:
   Člen 1
   Člen 6(2) Odločbe 2006/502/ES se nadomesti z naslednjim:
   
      „2.   Ta odločba se uporablja do 11. maja 2017.“
   
   Člen 2
   Države članice najpozneje do 11. maja 2016 sprejmejo ukrepe, potrebne za uskladitev s tem sklepom, in objavijo podrobnosti o teh ukrepih. O sprejetih ukrepih brez odlašanja obvestijo Komisijo.
   Člen 3
   Ta sklep je naslovljen na države članice.
   
      V Bruslju, 29. marca 2016
      
         
            Za Komisijo
         
         Věra JOUROVÁ
         
            Članica Komisije
         
      
   
   
      (1)  UL L 11, 15.1.2002, str. 4.
   
      (2)  Odločba Komisije 2006/502/ES z dne 11. maja 2006 o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 198, 20.7.2006, str. 41).
   
      (3)  Odločba Komisije 2007/231/ES z dne 12. aprila 2007 o spremembi Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 99, 14.4.2007, str. 16).
   
      (4)  Odločba Komisije 2008/322/ES z dne 18. aprila 2008 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 109, 19.4.2008, str. 40).
   
      (5)  Odločba Komisije 2009/298/ES z dne 26. marca 2009 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 81, 27.3.2009, str. 23).
   
      (6)  Sklep Komisije 2010/157/EU z dne 12. marca 2010 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 67, 17.3.2010, str. 9).
   
      (7)  Sklep Komisije 2011/176/EU z dne 21. marca 2011 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 76, 22.3.2011, str. 99).
   
      (8)  Izvedbeni sklep Komisije 2012/53/EU z dne 27. januarja 2012 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 27, 31.1.2012, str. 24).
   
      (9)  Izvedbeni sklep Komisije 2013/113/EU z dne 1. marca 2013 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 61, 5.3.2013, str. 11).
   
      (10)  Izvedbeni sklep Komisije 2014/61/EU z dne 5. februarja 2014 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 38, 7.2.2014, str. 43).
   
      (11)  Izvedbeni sklep Komisije (EU) 2015/249 z dne 10. februarja 2015 o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg (UL L 41, 17.2.2015, str. 41).